open-index/open-wikipedia-markdown huggingface dataset:
Latvijas PSR Ārlietu ministrija

**Latvijas Padomju Sociālistiskās Republikas Ārlietu ministrija** bija PSRS okupācijas laika institūcija, kurai nebija pastāvīgas darbības ārlietās.

## Ārlietu ministri

### 1944—1990

## Piezīmes

## Atsauces
Boriss Itkiss

**Boriss Itkiss** (; dzimis  Kišiņevā) ir Moldovas un Rumānijas starptautiskais meistars šahā (1992).

## Biogrāfija
No 1980. gadu sākuma līdz 1990. gadu beigām bijis viens no Moldovas vadošajiem šahistiem. Septiņas reizes ir uzvarējis Moldovas šaha čempionātos (1980, 1982, 1983, 1984, 1990, 1992, 1997). Četras reizes pārstāvējis Moldovas šaha izlasi PSRS komandu šaha čempionātos (1972, 1983, 1985, 1991). 1974. gadā pārstāvējis Moldāvijas sporta biedrību *Moldova* PSRS komandu šaha kausā. 1990. gadā piedalījies Latvijas 1. atklātajā šaha čempionātā, kurā dalījis 14.-30. vietu.

Pēc PSRS sabrukuma pārstāvējis Moldovas komandu Pasaules šaha olimpiādēs, kurās piedalījies 2 reizes (1994, 1996). Kopš 1990. gadu beigām šaha turnīros pārstāv Rumāniju.

Strādājis arī kā šaha treneris Moldovas nacionālajā šaha akadēmijā. Pazīstamākā viņa audzēkne ir lielmeistare Irina Bulmaga.

## Atsauces

## Ārējās saites
Džordžs Kjūkors

**Džordžs Djūi Kjūkors** (; dzimis , miris ) bija amerikāņu kinorežisors. Vairāk nekā 50 gadu ilgajā kino karjerā uzņēmis 67 kino un TV filmas, tai skaitā komēdijas un literāro darbu ekranizācijas. Piecas reizes bija nominēts Amerikas Kinoakadēmijas balvai kā labākais režisors – par filmām "Mazās sievietes" (1933), "Filadelfijas stāsts" (1940), "Dubultā dzīve" (*A Double Life*, 1947), "Dzimusi vakardien" (1950) un "Mana skaistā lēdija" (1964). Par pēdējo no šīm filmām balvu arī ieguva, kā arī saņēma Zelta globusa balvu un BAFTA kino balvu. Par filmu "Mīlestība uz drupām" (*Love Among the Ruins*, 1975) Kjūkors ieguva ''Emmy'' balvu.

Režisējis arī filmas "Vakariņas astoņos" (*Dinner at Eight*, 1933), "Kamēliju dāma" (*Camille*, 1936), "Brīvdienas" (*Holiday*, 1938), "Sievietes" (*The Women*, 1939), "Gāzes gaisma" (1944), "Ādama riba" (1949), "Zvaigzne ir dzimusi" (*A Star is Born*, 1954).

1960. gadā Kjūkoram piešķirta zvaigzne Holivudas Slavas alejā. 1982. gadā saņēmis Venēcijas kinofestivāla balvu "Zelta lauva" par mūža ieguldījumu.

## Filmogrāfija

* *[[Grumpy]]* (1930)
* *[[The Virtuous Sin]]* (1930)
* *[[The Royal Family of Broadway]]* (1930)
* "Aptraipītā sieviete" (*Tarnished Lady*, 1931)
* *[[Girls About Town]]* (1931)
* "Kāda ir Holivudas cena?" (*What Price Hollywood?*, 1932)
* "Rēķins par šķiršanos" (*A Bill of Divorcement*, 1932)
* *[[Rockabye]]* (1932)
* *[[Our Betters]]* (1933)
* "Vakariņas astoņos" (*Dinner at Eight*, 1933)
* "Mazās sievietes" (*Little Women*, 1933)
* "Deivids Koperfīlds" (*David Copperfield*, 1935)
* "Silvija Skārleta" (*Sylvia Scarlett*, 1935)
* "Romeo un Džuljeta" (*Romeo and Juliet*, 1936)
* "Kamēliju dāma" (*Camille*, 1936)
* "Brīvdienas" (*Holiday*, 1938)
* *[[Zaza]]* (1939)
* "Sievietes" (*The Women*, 1939)
* *[[Susan and God]]* (1940)
* "Filadelfijas stāsts" (1940)
* "Sievietes seja" (1941)
* "Sieviete ar divām sejām" (*Two-Faced Woman*, 1941)
* *[[Her Cardboard Lover]]* (1942)
* *[[Keeper of the Flame]]* (1943)
* "Gāzes gaisma" (1944)
* *[[Winged Victory]]* (1944)
* "Dubultā dzīve" (*A Double Life*, 1947)
* *[[Edward, My Son]]* (1949)
* "Ādama riba" (1949)
* *[[A Life of Her Own]]* (1950)
* "Dzimusi vakardien" (1950)
* *[[The Model and the Marriage Broker]]* (1951)
* *[[The Marrying Kind]]* (1952)
* "Peta un Maiks" (*Pat and Mike*, 1952)
* *[[The Actress]]* (1953)
* *[[It Should Happen to You]]* (1954)
* "Zvaigzne ir dzimusi" (*A Star Is Born*, 1954)
* "Bovani stacija" (*Bhowani Junction*, 1956)
* "Meitenes" (*Les Girls*, 1957)
* *[[Wild Is the Wind]]* (1957)
* *[[Heller in Pink Tights]]* (1960)
* *[[Song Without End]]* (1960)
* "Mīlēsimies!" (*Let's Make Love*, 1960)
* *[[The Chapman Report]]* (1962)
* "Mana skaistā lēdija" (*My Fair Lady*, 1964)
* *[[Justine (filma)|Justine]]* (1969)
* "Ceļojumi ar manu tanti" (*Travels with My Aunt*, 1972)
* "Mīlestība uz drupām" (*Love Among the Ruins*, 1975)
* "Zilais putns" (*The Blue Bird*, 1976)
* "Zaļā kukurūza" (*The Corn Is Green*, 1979)
* "Bagātas un slavenas" (*Rich and Famous* 1981)

## Ārējās saites
Irina Bulmaga

**Irina Bulmaga** (; dzimusi ) ir Moldovas un Rumānijas starptautiskā lielmeistare šahā (2012).

## Biogrāfija
Trenera Borisa Itkisa audzēkne. No 2001. līdz 2009. gadam vairākkārt uzvarējusi Moldovas junioru šaha čempionātos dažādās vecuma grupās. Trīs reizes pēc kārtas uzvarējusi Pasaules skolu čempionātos (2005, 2006, 2007). Divas reizes pēc kārtas kļuvusi par Moldovas sieviešu šaha čempionāta uzvarētāju. Kopš 2009. gada šaha turnīros pārstāv Rumāniju. No 2010. līdz 2013. gadam vairākkārt uzvarējusi Rumānijas junioru šaha čempionātos U18 un U20 vecuma grupās. 2010. gadā uzvarējusi Rumānijas sieviešu šaha čempionātā ātrajā šahā un šaha ātrspēlē. 2011. gadā izcīnījusi sudraba medaļu Rumānijas sieviešu šaha čempionātā. 2014. gadā uzvarējusi Breilas (Rumānija) starptautiskajā šaha turnīrā. 2019. gada augustā bijusi labākā no sievietēm starptautiskā šaha festivāla "Rīgas Tehniskās universitātes Open" A turnīrā. 2021. gada jūnijā Gibraltārā palikusi 12. vietā FIDE sieviešu *Grand Prix* izcīņas posmā. 2023. gada novembrī Daglasā ierindojusies 20. vietā "FIDE Women's Grand Swiss" turnīrā sievietēm. 2024. gada aprīlī Rodā dalījusi 2.-9. vietu Eiropas individuālajā šaha čempionātā sievietēm, bet pēc papildu rādītājiem ierindojusies 5. vietā. 2025. gada februārī Veikanzē (Nīderlande) ierindojusies 14. vietā *Tata Steel Challengers* šaha turnīrā.

2025. gada aprīlī Rodā izcīnījusi 2. vietu Eiropas individuālajā sieviešu šaha čempionātā. 2025. gada septembrī Samarkandā ierindojusies 42. vietā "FIDE Women's Grand Swiss" turnīrā sievietēm. 2026. gada janvārī Monako izcīnījusi 8. vietu Eiropas ātrā šaha čempionātā sievietēm.

Pārstāvējusi Rumānijas komandu lielākajos komandu šaha turnīros:
* Pasaules šaha olimpiādēs piedalījusies 5 reizes (2008-2016). Individuālajā vērtējumā izcīnījusi bronzas (2014) medaļu;
* Eiropas komandu šaha čempionātos piedalījusies 3 reizes (2011-2015);
* Pasaules komandu šaha čempionātā piedalījusies 2013. gadā;
* Eiropas komandu šaha čempionātā U18 meiteņu komandām piedalījusies 2011. gadā. Komandu vērtējumā izcīnījusi zelta medaļu, bet individuālajā vērtējumā - bronzas medaļu.

Par panākumiem turnīros FIDE 2008. gadā Bulmagai piešķīra starptautiskās meistares (WIM), bet 2012. gadā - starptautiskās lielmeistares (WGM) nosaukumu. 2013. gadā saņēmusi starptautiskā meistara nosaukumu vīriešiem (IM).

## Atsauces

## Ārējās saites
Kārlis Hampe

**Kārlis Hampe** (; 1814. gads Šveice —  Švīces kantons) bija Austrijas un Šveices šahists.

## Biogrāfija
Gandrīz visu mūžu nodzīvojis Vīnē, kur strādājis par valsts ierēdni. 19. gadsimta vidū bijis pazīstams kā viens no vadošajiem Vīnes šahistiem. Divas reizes pēc kārtas uzvarējis Vīnes šaha biedrības () čempionātos (1859, 1860), abas reizes apsteidzot Vilhelmu Steinicu. Piedalījies vairākos mačos pret sava laika spēcīgākajiem šahistiem, kuros 1846. gadā zaudējis Johanam Leventālam ar 4:5 (+4, -5, =0), 1850. gadā uzvarējis Ernestu Kārli Falkbēru ar 16 : 15 (+16, -15, =0), 1852. gadā zaudējis Danielam Harvicam ar 2:5 (+1, -4, =2) un 1860. gadā atkārtoti zaudējis Harvicam ar ½:3½ (+0, -3, =1).

Atstājis nozīmīgu ieguldījumu šaha atklātņu teorijā. Bijis viens no Vīnes atklātnes izstrādātājiem. Hampes vārdā ir nosaukti divi varianti šajā atklātnē: Hampes-Allgaiera gambīts (1. e4 e5 2. Zc3 Zc6 3. f4 exf4 4. Zf3 g5 5. h4 g4 6. Zg5) un Hampes-Mucio gambīts (1. e4 e5 2. Zc3 Zc6 3. f4 exf4 4. Zf3 g5 5. Lc4 g4 6. O-O gxf3 7. Dxf3).

Šaha vēsturē iegājis arī ar savu 1872. gadā nospēlēto "nemirstīgo neizšķirtu" pret Filipu Meitneru.

## Atsauces

## Ārējās saites
Johans Leventāls

**Johans Jēkabs Leventāls** (, ;  Budapešta —  Austrumsaseksa) bija Ungārijā dzimis Lielbritānijas šahists.

## Biogrāfija
Piedzimis ebreju tirgotāja ģimenē Budapeštā, kur pabeidzis ģimnāziju. 19. gadsimta vidū bijis viens no Ungārijas vadošajiem šahistiem. No 1842. līdz 1845. gadam piedalījies korespondencšaha mačā starp Budapeštu un Parīzi, kurā kopā ar Budapeštas šahistiem Jožefu Sēnu un Vincenzu Grimmu abās partijās izdevies uzvarēt Parīzes šahistus. 1846. gadā Vīnē mačā uzvarējis Kārli Hampi ar 5:4.

Aktīvi atbalstījis Ungārijas 1848. gada revolūciju, iesaistoties Lajoša Košuta vadītās valdības administrācijas darbā. Pēc revolūcijas sakāves bijis spiests emigrēt. 1849. gadā devies uz ASV, kur 1850. gadā nospēlējis nelielu maču ar trīspadsmitgadīgo amerikāņu šahistu Polu Morfiju, kurā zaudējis ar ½:1½. Taču 1851. gadā atgriezies Eiropā un apmeties Londonā. Vēlāk Anglijā nodzīvojis līdz sava mūža beigām. 1857. gadā Mančestrā uzvarējis Lielbritānijas šaha asociācijas turnīrā, apsteidzot Ādolfu Andersenu. 1858. gadā Birmingemā uzvarējis citā šaha turnīrā, apsteidzot Ernestu Kārli Falkbēru, Hauardu Stauntonu un Pjēru Sentamānu.
250px|left|thumb|Pols Morfijs (pa kreisi) pret Leventālu (pa labi) 1858. gadā
Nospēlējis vairākus mačus ar sava laika vadošajiem šahistiem: 1851. gadā zaudējis Ādolfam Andersenam ar 2:5, 1852. gadā uzvarējis Bernhardu Horvicu  ar 4:1, 1853. gadā zaudējis Danielam Harvicam ar 15:16.
1858. gadā zaudējis maču Polam Morfijam ar 4:10 (+3, −9, =2). Neraugoties uz sagrāvi, tas bijis viens no labākajiem Eiropas šaha meistaru rezultātiem mačos pret Morfiju.

Aktīvs Anglijas šaha dzīves organizators. 1860. gadā izdevis pirmo Pola Morfija partiju apkopojumu grāmatā *Morphy’s games*. Vairākus gadus bijis britu žurnāla *The Chess Player's Magazine* redaktors (1863—1867).

## Atsauces

## Ārējās saites
Dzeņi (Apes pagasts)

**Dzeņi** bija apdzīvota vieta Smiltenes novada Apes pagastā, atradās pagasta rietumu daļā 3 km no pagasta centra Apes un 178 km no Rīgas.

Apdzīvotā vieta atradās netālu no autoceļa P19 (Ape (Vidzemes šoseja)—Igaunijas robeža).

## Atsauces
Sofija (priekšvārds)

**Sofija ** (no  (*sofia*) — 'gudrība') ir grieķu cilmes sieviešu priekšvārds. Viens no populārākajiem mūsdienu latviešu personvārdiem. Latviešu kalendārā Sofijas vārdadiena ir 15. maijā. 2016. gadā un 2018. gadā tas bija pats populārākais jaundzimušo meiteņu vārds Latvijā.

## Izplatība Latvijā
Pēc Latvijas Republikas Pilsonības un migrācijas lietu pārvaldes datiem 2016. gada 31. decembrī Iedzīvotāju reģistrā bija reģistrētas 4576 personas ar vārdu Sofija.

## Citās valodās
* Sophia (latīņu, angļu, vācu)
* София (bulgāru, krievu, ukraiņu)
* Sofija (slovēņu, horvātu, lietuviešu)
* Sofia/Sofea (rumāņu, itāļu, spāņu, portugāļu)
* Sophie (franču, dāņu)
* Zofia (poļu)
* Zsófia (ungāru)
* Safia, Safana (سفانہ, persiešu)
* Sofya (turku)

## Saīsinātie vārdi
* Soņa (krievu)
* Fia (zviedru)

## Atsauces
2017. gada Dwars door Vlaanderen

**2017. gada ''Dwars door Vlaanderen*** bija [[šosejas riteņbraukšana]]s viendienas sacensības, kuras notika 22. martā. Tā bija 72. reize, kad notika *Dwars door Vlaanderen* sacensības un tās bija desmitās sacensības [[2017. gada UCI World Tour|2017. gada *UCI World Tour*]] kalendārā un pirmā reize, kad tās iekļautas *UCI World Tour* kalendārā.

Sacensībās uzvarēja vietējais braucējs [[Īvs Lampārts]], kurš pārstāvēja ** komandu. Lampārts veica izšķirošo izrāvienu vienatnē pēc tam, kad kopā ar komandas biedru [[Filips Žilbērs|Filipu Žilbēru]], [[Aleksejs Lucenko|Alekseju Lucenko]] (**) un [[Lūks Dērbridžs|Lūku Dērbridžu]] (**) bija veikuši atrāvienu no lielās grupas. Lampārts uzbruka 7,5 kilometrus līdz finišam un finišēja 39 sekundes pirms Žilbēra, kurš sprintā par otro vietu pārspēja Lucenko un Dērbridžu.

== Komandas ==
Tā kā sacensības bija jaunums *UCI World Tour* kalendārā, tika ielūgtas visas 18 UCI *WorldTeam* komandas, bet dalība nebija obligāta. Sacensībās piedalījās sešpadsmit no astoņpadsmit *WorldTeam* komandām, visas, izņemot ** un *''. Piedalījās deviņas UCI profesionālās kontinentālās komandas, veidojot 25 komandu pelotonu.

## Rezultāti

## Atsauces

## Ārējās saites

* 
*
Jožefs Sēns

**Jožefs Sēns** (;  Budapešta —  Budapešta) bija Ungārijas šahists.

## Biogrāfija
Pēc izglītības bijis jurists, strādājis par ierēdni. Ar šahu sācis aizrauties Budapeštas kafejnīcā *Café Worm*. Jau jaunībā parādījis sevi kā labu šaha galotņu speciālistu, kādēļ laikabiedri viņu iesaukuši par ungāru "Filidoru".

No 1836. līdz 1839. gadam apceļojis Franciju, Vāciju un Angliju. 1836. gadā Parīzē ticis mačā ar tā laika spēcīgāko Francijas šahistu Luiju Šarlu de Laburdonē, kurš devis Šēnam priekšā bandinieku un divus gājienus. Šēns uzvarējis šo maču ar 13:12 (+13, -12, =0).

Pēc atgriešanās mājās 1839. gadā nodibinājis Budapeštas šaha klubu. Tajā pašā gadā Berlīnē zaudējis maču Kārlim Maietam ar 2½:3½ (+2, –3, =1). No 1842. līdz 1845. gadam piedalījies korespondencšaha mačā starp Budapeštu un Parīzi, kurā kopā ar Budapeštas šahistiem Johanu Leventālu un Vincenzu Grimmu abās partijās izdevies uzvarēt Parīzes šahistus. Šajā mačā ungāru šahisti pirmo reizi pielietojuši jaunu atklātni, kura vēlāk tika nosaukta par ungāru aizsardzību: 1. e4 e5 2. Zf3 Zc6 3. Lc4 Le7.

Atbalstījis Ungārijas 1848. gada revolūciju, pēc kuras sakāves Šēnam ticis aizliegts Ungārijā piedalīties jebkādās sabiedriskās aktivitātēs, ieskaitot šaha klubu darbību. Šis aizliegums tika atcelts tikai 1864. gadā jau pēc Šēna nāves.

Tomēr Šēns turpināja piedalīties šaha turnīros ārzemēs. 1851. gadā viņš zaudēja maču Lionelam Kīzerickim ar 7:13. 1851. gadā Londonā piedalījies arī pirmajā starptautiskajā šaha turnīrā, kurā savstarpējos mačos uzvarējis Bernhardu Horvicu ar 4:0 un Hjū Kenediju ar 4½:½, bet piekāpies turnīra uzvarētājam Ādolfam Andersenam ar 2:4. 1852. gadā Vīnē nospēlējis neizšķirti maču ar Ernestu Kārli Falkbēru - 10:10 (+9, –9, =2). 1853. gadā Londonā zaudējis maču Danielam Harvicam ar 1½:3½ (+1, –3, =1).

## Atsauces

## Ārējās saites

* Jožefa Sēna profils mājaslapā ''Chess Composers''
Vincenzs Grimms

**Vincenzs Grimms** (, ; 1800. gads Vīne —  Budapešta) bija Ungārijas šahists.

## Biogrāfija
Piedzimis Vīnē, bet 1823. gadā pārcēlies uz Budapeštu. Savas dzīves laikā bieži mainījis profesijas un vaļaspriekus: bijis mākslinieks, mākslas priekšmetu tirgotājs, pianists, valodnieks, litogrāfs, kartogrāfs, kā arī pazīstams biljarda spēlētājs. Bijis arī 1839. gadā nodibinātā Budapeštas šaha kluba prezidents. No 1842. līdz 1845. gadam piedalījies korespondencšaha mačā starp Budapeštu un Parīzi, kurā kopā ar Budapeštas šahistiem Johanu Leventālu un Jožefu Sēnu abās partijās izdevies uzvarēt Parīzes šahistus. Šajā mačā ungāru šahisti pirmo reizi lietojuši jaunu atklātni, kura vēlāk tika nosaukta par ungāru aizsardzību: 1. e4 e5 2. Zf3 Zc6 3. Lc4 Le7.

Aktīvi atbalstījis Ungārijas 1848. gada revolūciju, tajā skaitā piedalījies Lajoša Košuta valdības banknošu drukāšanā. Pēc revolūcijas sakāves bijis spiests pamest Ungāriju. Apmeties Osmaņu impērijas pilsētā Alepo (tagad Sīrija), kur nodzīvojis vairākus gadus un pieņēmis islāmu. Mainījis arī savu vārdu uz *Muradbejs*. Ticis uzaicināts uz pirmo starptautisko šaha turnīru Londonā 1851. gadā, taču emigrācijas dēļ nav pieņēmis uzaicinājumu. Tikai 1868. gadā atgriezies Ungārijā.

Mūsdienās Grimma vārdā ir nosaukts atklātnes variants karaļa gambītā: 1. e4 e5 2. f4 exf4 3. Lc4 Dh4+ 4. Kf1 g5 5. Zc3 Lg7 6. d4 d6 7. e5.

## Atsauces

## Ārējās saites

* V. Grimma šaha kompozīcijas vietnē PDB
Grimms

**Grimms** var būt:
* Brāļi Grimmi:
** Jākobs Grimms (*Jacob Ludwig Karl Grimm*) — vācu filologs, jurists un mitoloģijas pētnieks (1785—1863);
** Vilhelms Grimms (*Wilhelm Carl Grimm*) — vācu filologs un mitoloģijas pētnieks (1786—1859);
* Vincenzs Grimms (*Grimm Vince*) — ungāru šahists (1800—1872);
* Grimms (vingrotājs) (*Grimm*) — franču vingrotājs, 1900. gada vasaras olimpisko spēļu dalībnieks.
Gulbīšu dīķis

**Gulbīšu dīķis** ir atpūtas vieta Liepājā, Latvijā. Tas atrodas Liepājas Jūrmalas parkā, starp Vites ielu un Hika ielu. 

Gulbīšu dīķis un tā apkārtne ir populāra atpūtas vieta gan vietējiem iedzīvotājiem, gan tūristiem. Dīķis ir īpašs ar to, ka tā vidū uz mazas saliņas, kurā var nokļūt, ejot pāri koka tiltam, atrodas tempļveida lapene. 2009. gadā tika veikta Gulbīšu dīķa rekonstrukcija, kuras laikā dīķi, kā arī tā apkārtni un ielas pilnībā atjaunoja. 

Gulbīšu dīķa paviljons izveidots reizē ar Peldu iestādi, to projektējis Pauls Makss Berči. Dīķa būvniecība pabeigta 1902. gadā.

## Atsauces
Alma Lepina-Lāce

**Alma Lepina-Lāce** (dzimusi ) ir bijusī Latvijas daiļslidotāja, šobrīd trenere, pārstāvējusi Latviju 1992. gada ziemas olimpiskajās spēlēs Albērvilā, ierindojoties 20. vietā. Viņas labākais rezultāts ISU čempionātos bija 13. vieta 1993. gada Eiropas čempionātā Helsinkos, Somijā. Lepinu trenēja Oļegs Nagumanovs un Marika Nagumanova, viņa pārstāvēja sporta klubu «Daugava».

1989. gadā uzvarējusi PSRS junioru čempionātā.

Pēc sportistes karjeras beigām pievērsusies treneres darbam. Starp A. Lāces audzēkņiem ir arī viņas meita Anete Lāce, kas ir viena no labākajām Latvijas daiļslidotājām.

## Atsauces

## Ārējās saites
Arnolds Denkers

thumb|thumbtime=0:57|Denker (1946)
**Arnolds Šeldons Denkers** (;  Ņujorka —  Fortloderdeila) bija ASV starptautiskais lielmeistars šahā (1981).

## Biogrāfija
Jaunībā trenējies boksā, taču vēlāk nopietni aizrāvies ar šahu. 1929. gadā uzvarējis Ņujorkas starpskolu šaha čempionātā. 1934. gadā piedalījies savā pirmajā starptautiskajā šaha turnīrā Sirakjūsā, kurā pārliecinoši uzvarējis Semjuels Reševskis. 1940. gados kļuvis par vienu no vadošajiem ASV šahistiem. Sešas reizes uzvarējis Manhatanas šaha kluba čempionātā (1940, 1944, 1950, 1950-51, 1954, 1969-70). 1944. gadā uzvarējis ASV šaha čempionātā, izšķirošajā partijā pārspējot Rubenu Fainu. 1946. gadā aizstāvējis savu ASV šaha čempiona titulu, pieveicot mačā Hermanu Steineru ar 6½:3½. Pēc Otrā pasaules kara piedalījies šaha turnīros Eiropā. 1946. gada Londonas šaha turnīrā izcīnījis 3. vietu (uzvarējis Makss Eive), bet 1946. gada Hastingsas šaha turnīrā dalījis 3. vietu (uzvarējis Savelijs Tartakovers).

Vēlākajos gados šaha turnīros spēlējis retāk. Divu šaha grāmatu autors. Mūža nogalē organizējis savu šaha skolu. Beidzis Ņujorkas Universitāti. Bijis precējies, triju bērnu tēvs.

Par panākumiem turnīros FIDE 1950. gadā Denkeram kā vienam no pirmajiem piešķīrusi starptautiskā meistara (IM), bet 1981. gadā - starptautiskā lielmeistara (GM) goda nosaukumu. 1992. gadā Denkers ticis uzņemts ASV šaha slavas zālē.

## Literatūra
* If You Must Play Chess, by Arnold Denker, David McKay Co, 1947.
* The Bobby Fischer I Knew and Other Stories, by Arnold Denker and Larry Parr, San Francisco, Hypermodern Press, 1995, .

## Atsauces

## Ārējās saites
Jaši (ciems)

**Jaši** bija apdzīvota vieta Smiltenes novada Apes pagastā, atradās pagasta ziemeļrietumu daļā 1 km no pagasta centra Apes, 57 km no novada centra Smiltenes un 178 km no Rīgas.

Apdzīvotā vieta atradās pie autoceļa P19 (Ape (Vidzemes šoseja)—Igaunijas robeža).

## Atsauces
2017. gada Volta a Catalunya

**2017. gada ''Volta a Catalunya*** bija [[šosejas riteņbraukšana]]s daudzdienu sacensības, kuras notika no 20. līdz 26. martam. Tā bija 97. reize, kad notika *Volta a Catalunya* sacensības un tās bija devītās sacensības [[2017. gada UCI World Tour|2017. gada *UCI World Tour*]] kalendārā.

Sacensībās otro reizi uzvarēja ** braucējs [[Alehandro Valverde]], kurš tāpat kā visi viņa komandas biedri saņēma sodu vienas minūtes apmērā par neatļautu darbību komandu braucienā, uzvarēja trijos posmos, kalnu klasifikācijā un arī kopvērtējumā. Valverde finišēja vairāk kā minūti (63 sekundes) pirms tuvākā konkurenta [[Alverto Kontadors|Alverto Kontadora]] (**). Pjedestālu noslēdza Valverdes komandas biedrs [[Marks Solers]], uzvarot arī jauno braucēju klasifikācijā, 13 sekundes aiz Kontadora. Ar Valverdes un Solera rezultātiem ** komandai pietika uzvarai komandu klasifikācijā, bet starpfinišu sprintu klasifikācijā uzvarēja ** pārstāvis [[Pjērs Rolāns]].

== Komandas ==
Tā kā *Volta a Catalunya* bija *UCI World Tour* sacensības, visas 18 UCI *WorldTeam* komandas tika ielūgtas un dalība tām bija obligāta. Papildus tika uzaicinātas septiņas UCI profesionālās kontinentālās komandas. Divas no profesionālajām kontinentālajām komandām, ** un **, debitēja *UCI World Tour'' līmenī.

## Maršruts
Pilns sacensību maršruts tika paziņots 2017. gada 9. martā. Pirmoreiz kopš 2007. gada bija iekļauts komandu brauciens, kas bija garākais kopš 1964. gada.

Ceturtais posms sākotnēji bija paredzēts 194,3 km garumā ar startu Ļivijā, bet sniega dēl tika saīsināts.

## Posmi
### 1. posms

### 2. posms

### 3. posms

### 4. posms

### 5. posms

### 6. posms

### 7. posms

## Rezultāti
### Kopvērtējums

## Atsauces

## Ārējās saites

* 
*
Tiger I

***Tiger I*** (pilnais nosaukums: , arī *Panzerkampfwagen VI Tiger* jeb vienkārši *Tiger*), latviešu valodā dēvēts vienkārši par **Tīģeri"**, bija nacistiskās Vācijas Otrā pasaules kara smagā tipa tanks, ko no 1942. līdz 1945. gadam samērā aktīvi izmantoja Eiropas un Ziemeļāfrikas karadarbības frontēs, kur tas salīdzinoši ātri ieguva postošu reputāciju kaujas laukā.

*Tiger I* kļuva par pirmo vācu tanku, kas Otrā pasaules kara laikā bija aprīkots ar 8,8 cm *KwK 36 L/56* lielgabalu, tādējādi kļūstot par nopietnu draudu ikvienam PSRS un Sabiedroto tankam. Turpretim romiešu iniciālis "I" vārdam *Tiger* tika pievienots pēc tam, kad 1944. gada vasarā Vērmahta rīcībā sāka parādīties daudz smagāk apbruņotie *[[Tiger II]]* tanki, kas ražošanas ziņā līdz pat kara beigām jau pilnībā bija aizvietojuši mazāk apbruņotos *Tiger I* tankus.

Otrā pasaules kara laikā *Tiger I* ražoja divus gadus (no 1942. gada augusta līdz 1944. gada augustam), kopumā saražoti ap 1350 tankiem. Par spīti tam vācu "Tīģeris" vēl joprojām mūsdienās tiek uzskatīts par vienu no populārākajiem Otrā pasaules kara tankiem.

## Atsauces

## Ārējās saites
Latvijas telpu futbola izlase 2018. gada Eiropas čempionāta kvalifikācijā telpu futbolā

**[[Latvijas telpu futbola izlase]]** sākot no 2017. gada piedalās kvalifikācijā 2018.gada Eiropas čempionātam telpu futbolā

## Pirmā kārta
1.kārtu Latvijas telpu futbola izlase spēlē Zemgales Olimpiskajā centrā,Jelgavā

### Latvija-Igaunija

### Latvija-Vācija

### Latvija-Armēnija

### Statistika

## Otrā kārta

### Portugāle-Latvija

### Rumānija-Latvija

### Latvija-Somija
Leforts

**Leforts** var būt:

* Francis Leforts (*François Le Fort*; 1656–1699) ―  Krievijas caristes armijas virsnieks un diplomāts, Pētera I līdzgaitnieks;
* Pjērs de Leforts (*Pierre de Le Fort*; 1719—1796) ― šveiciešu cilmes Polijas-Lietuvas kopvalsts armijas virsnieks.
Virāža (transports)

[thumb|Virāžas transportlīdzekļiem uz [Estakāde|estakādēm]]
thumb|A380 virāža
**Virāža** ir sauszemes transportlīdzekļa kustība vai gaisa kuģa lidojums pa rādiusa līklīnijas (pagrieziena, rotācijas) trajektoriju ar šķērsprofila paaugstinājumu 6-8 %  (ārējās pavediena malas paaugstinājums) uz autoceļa brauktuves. Virāžas izmanto rotācijas kustībā, lai kompensētu centrbēdzes spēku ar ritošā sastāva vai pilotējamā gaisa kuģa gravitācijas spēku pagrieziena rādiusos, kā arī lai pagrieztu vai gaisa kuģus paredzētajā virzienā. Ievērojot centrbēdzes paātrinājuma fizikālos nosacījumus, pa virāžām parasti brauc ar minimālu ātrumu, kas nepārsniedz aprēķinātos vai projektētos centrbēdzes paātrunāumu lielumus.Gaisa kuģu satiksmē virāža ir pilotāžas figūra - lidojums pa aploci horizontālā plaknē ar šķērsprofila sānsveri.

## Atsauces
Memmedovs

**Memmedovs** (, no personvārda Memmeds (*Məmməd*); sieviešu dzimtē Memmedova (*Məmmədova*)) ir azerbaidžāņu cilmes uzvārds. Cilvēki ar šo uzvārdu:
* Nidžats Memmedovs (*Nicat Məmmədov*; dzimis 1985. gadā) — Azerbaidžānas šaha lielmeistars;
* Raufs Memmedovs (*Rauf Məmmədov*; dzimis 1988. gadā) — Azerbaidžānas šaha lielmeistars.
Hristiņivka

**Hristiņivka** () ir pilsēta Ukrainas centrālajā daļā, Čerkasu apgabala rietumos, Hristiņivkas rajona centrs.

## Vēsture
Pilsēta sāka attīstīties 1890. gadā līdz ar dzelzceļa stacijas atklāšanu. Pēc Oktobra revolūcijas iekļāvās Ukrainas PSR. 1923. gadā Hristiņivka kļuva par rajona centru. 1927. gadā ieguva pilsētciemata tiesības. Otrā pasaules kara laikā no 1941. gada 27. jūlija līdz 1944. gada 9. martam atradās vācu okupācijā. 1956. gadā Hristiņivkai tika piešķirtas pilsētas tiesības.

## Cilvēki
Hristiņivkā dzimis rakstnieks Aleksandrs Kornejčuks (*Корнійчук Олександр Євдокимович*, 1905 — 1972).

## Atsauces

## Ārējās saites
Kamjankas rajons

**Kamjankas rajons** () ir Ukrainas administratīvā iedalījuma vienība Čerkasu apgabala dienvidos. Robežojas ar Čerkasu apgabala Smilas rajonu ziemeļrietumos, Čerkasu rajonu ziemeļos un Čihirinas rajonu austrumos, kā arī Kirovohradas apgabala Oleksandrivkas rajonu dienvidaustrumos un Novomirhorodas rajonu dienvidrietumos. 

Rajona Timošivkas ciemā dzimis poļu komponists Karols Šimanovskis (*Karol Szymanowski*, 1882 - 1937).

## Ārējās saites
*
Ņujorkas rātsnams

**Ņujorkas rātsnams** () ir Ņujorkas pilsētas vadības galvenā mītnes vieta, kas atrodas Ņujorkā, Ņujorkas štatā, ASV. Ēka atrodas Manhatanas dienvidu daļā.

Ēkas celtniecība uzsākta 1803. gadā, bet pabeigta 1811. gadā. Tas ir vecākais rātsnams ASV, kas joprojām ir saglabājis savu sākotnējo funkciju. Ēkā atrodas pilsētas galvenā vadība. Pārējās trīspadsmit pašvaldības aģentūras atrodas netālu esošajā Manhatanas Pašvaldības ēkā, kas ir viena no lielākajām valdības ēkām pasaulē.

1966. gadā ēkas eksterjers, bet 1976. gadā ēkas interjers tika iekļauti Ņujorkas vēstures pieminekļu sarakstā. 1960. gadā ēka ieguva Nacionālā vēstures pieminekļa statusu.

## Atsauces

## Ārējās saites
* New York Architecture Images- City Hall (and City Hall Subway Station)
* Archaeological Institute of America The City Hall Park Project *Archaeology*, February 12, 2007.
* "'Drawn By New York' At The New-York Historical Society" on the Antiques and the Arts Online website
Manhatanas tilts

**Manhatanas tilts** () ir piekartilts Ņujorkā, Ņujorkas štatā, ASV. Projektējis Leons Moisejs. Tilts savieno Manhatanu ar Bruklinu, šķērsojot Īstriveru. Tas ir viens no četriem Ņujorkas tiltiem, pār kuru bez maksas var šķērsot Īstriveru, pārējie ir Bruklinas tilts, Kvīnsboro tilts un Viljamsburgas tilts.

Tilta kopējais garums ir 2089 metri, tā platums ir 37 metri, bet augstums tā augstākajā punktā ir 102 metri. Uz tilta atrodas septiņu joslu šoseja, ietve gājējiem un velosipēdistiem, bet zem šosejas atrodas četras metro līnijas. Pēc 2008. gada datiem katru dienu tiltu šķērso ap 70 341 transportlīdzekļiem, bet gada laikā ap 26 miljoniem transportlīdzekļu.

Tilta celtniecība uzsākta 1901. gadā. Lai gan tas atklāts satiksmei 1909. gada 31. decembrī, pilnīga tā celtniecība tika pabeigta tikai 1912. gadā. 2009. gadā tilts atzīts par Nacionālo vēstures inženiertehnisko pieminekli.

## Atsauces
Kamjanka

**Kamjanka** () ir pilsēta Ukrainas centrālajā daļā, Čerkasu apgabala dienvidos, Čerkasu rajonā. Izvietojusies pie Dņepras upes kreisā krasta pietekas Tjasminas. Līdz 2020. gadam rajona centrs.

## Vēsture
Apdzīvotā vieta (muiža) zināma no 17. gadsimta sākuma. Tā piederējusi gan Ļubomirskiem, gan Hmeļnickim, gan Potjomkinam līdz nonāca Davidovu dzimtas īpašumā. No 1819. gada muižā dzīvoja viens no redzamākajiem dekabristiem - Vasilijs Davidovs un Kamjanka kļuva par vienu no trijiem galvenajiem dekabristu Dienvidu biedrības centriem. No 1820. gada, pateicoties kvalitatīvām pazemes ūdens atradnēm, Kamjanka attīstījās kā degvīna ražošanas centrs. 1936. gadā šeit tika atklāta Kamjankas mašīnbūves rūpnīca. Pēc Oktobra reolūcijas pilsēta iekļāvās Ukrainas PSR sastāvā. Otrā pasaules kara laikā no 1941. gada līdz 1944. gadam atradās vācu okupācijā. 1956. gadā Kamjankai tika piešķirtas pilsētas tiesības. No 1991. gada - neatkarīgās Ukrainas sastāvā.

## Cilvēki
19. gadsimta divdesmitajos gados Kamjankā vairākkārt viesojās Aleksandrs Puškins, kurš šeit radījis vairākus dzejoļus un pabeidzis poēmu "Kaukāza gūsteknis".

19. gadsimta vidū Kamjankā pie māsas vairākkārt uzturējās komponists Pēteris Čaikovskis un šeit tika radītas vairākas slavenas Čaikovska kompozīcijas, tai skaitā opera "Jevgēņijs Oņegins", 2. simfonija, uvertīra "1812. gads".

## Atsauces

## Ārējās saites
Kaņivas rajons

**Kaņivas rajons** () ir Ukrainas administratīvā iedalījuma vienība Čerkasu apgabala ziemeļos. Robežojas ar Čerkasu apgabala Zolotonošas rajonu austrumos, Čerkasu rajonu dienvidaustrumos un Korsuņas-Ševčenkivskas rajonu dienvidos, kā arī Kijivas apgabala Miroņivkas rajonu ziemeļrietumos un Perejaslavhmeļnickas rajonu ziemeļaustrumos. 

Rajona Timošivkas ciemā dzimis poļu komponists Karols Šimanovskis (*Karol Szymanowski*, 1882 - 1937).

## Ārējās saites
*
Katerinopiļas rajons

**Katerinopiļas rajons** () ir Ukrainas administratīvā iedalījuma vienība Čerkasu apgabala dienvidos. Robežojas ar Čerkasu apgabala Taļnes rajonu rietumos, Zvenihorodkas rajonu ziemeļos un Špolas rajonu austrumos, kā arī Kirovohradas apgabala Novoarhangeļskas rajonu dienvidrietumos un Novomirhorodas rajonu dienvidaustrumos. 

Rajona Erku ciematā dzimis politiķis un disidents Vjačeslavs Čornovils (*Вячесла́в Чорнові́л*, 1937 - 1999).

## Ārējās saites
*
Nītaures pareizticīgo baznīca

**Nītaures Kristus piedzimšanas baznīca** ir pareizticīgo baznīca, kas atrodas Cēsu novada Nītaures pagasta centra Nītaures austrumu daļā. Baznīca celta no 1875. līdz 1877. gadam, arhitekts Jānis Fridrihs Baumanis. Kopā ar to uzbūvēta arī mācītājmuiža un kapliča, veidojot vienotu arhitektonisku kompleksu. Pareizticīgo baznīcām klasiski apaļais kupols aizstāts ar taisnstūrveida izbūvi ar neraksturīgi lieliem logiem. Baznīcas tornī atrodas 1934. gadā liets zvans.

Padomju laikā baznīca tika izmantota graudu žāvēšanai, tajā tika darbināta smagā tehnika.

Baznīcas darbība atjaunota kopš 1998. gada, notiek dievkalpojumi, virspriesteris Aleksandrs Nagla.

## Atsauces

## Ārējās saites
Ežēns Ruso

**Ežēns Ruso** (;  Sendenī — 1870. gads) bija Francijas un ASV šahists.

## Biogrāfija
Piedzimis Francijā, kur izveidojies par vienu vadošajiem Parīzes šahistiem. 1839. gadā Parīzes šaha kafejnīcā *Café de la Régence* nospēlējis 100 partiju maču ar Lionelu Kīzericki, kuru zaudējis. 1841. gadā ieradies ASV, kur apmeties Ņūorleānā. Tajā pašā gadā nospēlējis divus mačus ar Džonu Viljamu Šultenu: pirmo zaudējis (+10, -11, =0), bet otro uzvarējis (+7, -4, =0). 1843. gadā Ņujorkas mačā atkārtoti pieveicis Šultenu (+13, -8, =0). 1845. gada decembrī Ņūorleānas kafejnīcā *Sazerac Coffee House* nospēlējis maču ar Čārlzu Henriju Stenliju, kurš tiek uzskatīts par pirmo neoficiālo maču par ASV šaha čempiona titulu. Mačs ritējis līdz viena spēlētāja 15 uzvarām, uzvarētājs saņēmis visu balvu fondu — 1000 ASV dolāru. Ruso zaudēja maču (+8-15=8). Šo maču klātienē astoņu gadu vecumā vēroja arī Pols Morfijs, kurš divpadsmit gadu vecumā jau spēja pieveikt Ruso. 1850. gadā Ruso bezcerīgi zaudēja maču Johanam Leventālam ar 0:5. 1867. gadā Ruso piedalījās Parīzes starptautiskajā šaha turnīrā, kurā 12 dalībnieku konkurencē palika pēdējā vietā (uzvarēja Ignacs Kolišs).

Pazīstams arī kā itāļu atklātnes varianta autors, kurš nosaukts viņa vārdā par Ruso gambītu: 1. e4 e5 2. Zf3 Zc6 3. Lc4 f5.

## Atsauces

## Ārējās saites
Čārlzs Henrijs Stenlijs

**Čārlzs Henrijs Stenlijs** (; 1819. gada septembrī Braitona —  Ņujorka) bija Lielbritānijas un ASV šahists.

## Biogrāfija
Bērnību un jaunību pavadījis Anglijā. 1839. gadā uzvarējis mačā Hauardu Stauntonu ar 3½:2½ (+3, −2, =1). No 1840. gada dzīvojis ASV, kur kļuvis par vienu no vadošajiem šahistiem. Trijos mačos pieveicis Džonu Viljamu Šultenu: 11:5 un 11:9 (1844), 15:13 (1845). 1845. gada decembrī Ņūorleānas kafejnīcā *Sazerac Coffee House* nospēlējis maču ar Ežēnu Ruso, kurš tiek uzskatīts par pirmo neoficiālo maču par ASV šaha čempiona titulu. Mačs ritējis līdz viena spēlētāja 15 uzvarām, uzvarētājs saņēmis visu balvu fondu — 1000 ASV dolāru. Stenlijs uzvarēja maču (+15, -8, =8). Ticis uzskatīts par ASV šaha čempionu līdz 1857. gada 1. ASV šaha kongresam, kurā uzvarēja Pols Morfijs, bet Stenlijs izstājās jau pirmajā kārtā pēc zaudējuma Teodoram Lihtenheinam ar 2:3. 1850. gadā nospēlējis neizšķirti maču ar Johanu Leventālu — 3:3, bet 1852. gadā arī mačs ar Pjēru Sentamānu nav noskaidrojis uzvarētāju — 4:4. 1868. gadā zaudējis nelielu maču Džordžam Makenzijam ar 1:2.

Bijis pazīstams kā ASV šaha dzīves organizētājs un šaha žurnālists. Izveidojis pirmās šaha nodaļas ASV laikrakstos *The Spirit of the Times* (1845), *Albion* (1848), kā arī 1846. gadā bijis viens no šaha žurnāla *American Chess Magazine* dibinātājiem. Izdevis vairākus šaha partiju krājumus, tajā skaitā 1859. gadā savācis Pola Morfija partijas.

## Literatūra
* Charles Henry Stanley. Thirty-one games of chess, N. Orleans, 1846;
* Charles Henry Stanley. Morphy's match games, N. Y., 1859;
* Charles Henry Stanley. The chess player's instructor, 3 ed., N.Y., 1865;
* Charles Henry Stanley. De Witt's American chess manual, N.Y., 1880.

## Atsauces

## Ārējās saites

* Č. Stenlija šaha kompozīcijas mājas lapā PDB
Vārda diena

**Vārda diena** ir diena, kad tiek svinēta kādas personas kalendārā ierakstītā vārda diena. Vārda dienas svinēšana nav vienlīdz pieņemta visās pasaules valstīs.

## Vēsture
[thumb|270px|1712. gadā izdotā [Zviedrijas vārda dienu kalendāra februāra lapa. To lietoja arī Zviedru Vidzemes teritorijā.]]  
Vārda dienas atzīmēšanas pirmsākumi saistāmi ar agrīno kristiešu tradīciju katru dienu pieminēt kādu svēto. Svētajiem viduslaikos tika piešķirtas savas dienas (Svēto kalendārs), kad tie tika slavināti. Visu svēto diena 1. novembrī tika veltīta visu svēto piemiņas svinēšanai. Pēc 1054. gada Lielās Shizmas Austrumu un Rietumu Baznīcās lieto atšķirīgus svēto dienu kalendārus.
 
Parasti jaundzimušajam vārdu piešķīra kristīšanas dienā, izvēloties viņa dzimšanas dienā svinamā svētā aizbildņa vārdu. Piemēram, 1483. gada 10. novembrī dzimušais Mārtiņš Luters pēc kristīšanas nākamajā dienā ieguva Mārtiņa kristīgo vārdu. Tomēr seno tradīciju ietekmē Latvijā vēl arvien tiek atzīmētas tādas svēto dienas kā Jurģi (23. aprīlī), Jāņi (24. jūnijā), Pēteri (28. jūnijā), Annas (26. jūlijs), Māras (15. augustā), Mārtiņi (10. novembrī), Miķeļi (29. septembrī), kā arī atdzimusī Valentīna diena (14. februārī).

18. gadsimtā Zviedrijā sāka izdot oficiālu vārda dienu kalendāru, kas vēlāk iegājās arī daudzās citās Eiropas valstīs. Vēlāk daudzās zemēs, arī Latvijā, svēto kalendārus papildināja ar vietēji lietotajiem vārdiem, kas vēl arvien pastāvēja līdzās oficiāli dotajiem kristīgajiem vārdiem. 
1789. gadā publicētajā Sunākstes mācītāja Stendera izdotajā vārdnīcā *Lettisches Lexikon* minēts vairāk kā 100 latviešu personvārdu, piemēram, Balcers, Biernis, Jēcis, Kaspers, Lapiņš, Birre, Nēze, Dārta, Ķērsta, Kača, Bille, Sape, Zuze, kas galvenokārt bija kristīgo personvārdu latviskojumi.
Savukārt Rubenes mācītāja Hardera 1781.—1790. gadā izdotajā „Vidzemes kalendārā” blakus citās Eiropas valstīs izplatītajiem vārdiem vēl arvien bija atrodami arī apmēram 70 latviskas cilmes vārdi, piemēram, Mīliņš, Mieriņš, Laimīts, Gudriņš, Gaišuls, Glābiņš, Labdars, Taisniņš, Strāduls, Bezbailis, Lēnprātulis, Dāvātiņš, Dievbītiņš, Dievkāriņš, Dievdots, Labklājīte, Mēlvaldīte, Pastāvule, Dievklausīte, Klusīte, Žēlīte, Dārdzīte, Šķīstula, Varenīte, Skaidrīte. Domājams, ka šie vārdi raksturo vārdu došanas modi brāļu draudžu novados Vidzemē.

## Vārda dienu nosaukumi citās valstīs
Mūsdienās vārda dienu svinēšana izplatīta daudzās Eiropas un Latīņamerikas valstīs.

* Grieķijā un Kipras grieķu daļā: *ονομαστική εορτή, onomastikē eortē, γιορτή*
* Spānijā: *onomástico*
* Bulgārijā: *именни дни* 
* Čehijā: *svátek* vai *jmeniny*
* Polijā: *imieniny*
* Horvātijā: *imendan*
* Ungārijā: *névnap*
* Igaunijā: *nimepäev* 
* Somijā: *nimipäivä*
* Zviedrijā: *namnsdag*
* Dānijā: *navnedag*
* Norvēģijā: *navnedag*
* Vācijā: *Namenstag*
* Nīderlandē: *naamdag*

## Atsauces

## Skatīt arī
* Latviešu personvārdi
* Latviešu vārda dienu kalendārs

## Ārējās saites

* Latviešu vārda dienu kalendārs
Sofija (nozīmju atdalīšana)

**Sofija** var būt:

* Sofija, Bulgārijas galvaspilsēta
* Sofija (priekšvārds)

## Cilvēka vārds
* Sofija, Kokneses ķēniņa Vetsekes meita (mirusi ap 1279)
* Sofija Romanova (1657-1704), Krievijas caristes reģente 
* Hanoveres Sofija Šarlote (1668-1705), Prūsijas karaliene-konsorte, karaļa Frīdriha I sieva
* Sofija Švarca (1754-1789), vācbaltiešu rakstniece
* Sofija Kovaļevska (1850-1891), krievu matemātiķe
* Sofija Gubaiduļina (1931), tatāru komponiste
* Sofija Lorena (1934), itāļu aktrise
* Sofija Rotaru (1947), ukraiņu dziedātāja 
* Sofija Marso (1966), franču aktrise
* Sofija Kopola (1971), amerikāņu scenāriste, režisore
* Sofija Vergara (1972), kolumbiešu aktrise
* Sofija Polgāra (1974), ungāru šahiste
* Sofija Monka (1979), austrāliešu popdziedātāja, aktrise
* Sofija Buša (1982), amerikāņu aktrise

## Skatīt arī
* Svētā Sofija (Ajasofjas muzejs Stambulā)
* Kijivas Svētās Sofijas katedrāle
Šalkas (Plāņu pagasts)

**Šalkas** ir ciems Valmieras novada Plāņu pagastā Strenču pilsētas austrumu pievārtē. Atrodas pagasta rietumos 18,6 km no pagasta centra Plāņiem, 21,6 km no novada centra Valmieras un 131,6 km no Rīgas.

Apdzīvotā vieta atrodas netālu no valsts autoceļa A3 (Inčukalns—Valmiera—Igaunijas robeža (Valka)), Stakļupītes krastā.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Vadži (ciems)

**Vadži** ir ciems Valmieras novada Plāņu pagastā. Atrodas pagasta centrālajā daļā 12,5 km no pagasta centra Plāņiem, 29,1 km no novada centra Valmieras un 139,5 km no Rīgas.

Apdzīvotā vieta atrodas autoceļu V240 (Slāži–Vijciems–Mežmuiža) un V241 (Vadži–Trikāta) krustojumā, Vadžupītes krastā.

## Atsauces
Džons Viljams Šultens

**Džons Viljams Šultens** (; 1821. gadā — ) bija vācu izcelsmes ASV šahists.

## Biogrāfija
Pēc profesijas bijis vīnu tirgotājs, kurš bieži ceļojis no ASV uz Eiropu un atpakaļ. Sava aktīvā dzīves stila dēļ laikā no 1840. gadu sākuma līdz 1850. gadu beigām nospēlējis vairākus mačus ar gandrīz visiem tā laika vadošajiem šahistiem — Ādolfu Andersenu, Aleksandru Dešapelu, Danielu Harvicu, Bernhardu Horvicu, Lionelu Kīzericki, Polu Morfiju, Gustavu Neimani, Žilu Arnu de Rivjēru, Ežēnu Ruso, Pjēru Sentamānu, Čārlzu Henriju Stenliju, Tassilo fon der Lazu un Johanness Cukertorts, kuros pārsvarā cietis zaudējumus. Pazīstamākā Šultena partija ir 1857. gadā Ņujorkā uzvarētā pret Polu Morfiju, kurā pēdējais labākā pozīcijā nepamanījis vienkāršu mata draudu un cietis sakāvi jau 18. gājienā.

Šultena vārdā ir nosaukts šaha atklātņu variants Evansa gambītā: 1. e4 e5 2. Zf3 Zc6 3. Lc4 Lc5 4. b4 Lxb4 5. c3 La5 6. d4 exd4 7. O-O b5.

## Atsauces

## Ārējās saites
Višķi (Plāņu pagasts)

**Višķi** ir ciems Valmieras novada Plāņu pagastā. Atrodas pagasta dienvidu daļā 4,3 km no pagasta centra Plāņiem, 25,2 km no novada centra Valmieras un 144,3 km no Rīgas.

Apdzīvotā vieta atrodas autoceļu V182 (Cempi–Brenguļi–Trikāta–Vijciems) un V242 (Raudiņa–Višķi) krustojumā.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Marijampoles "Sūduva"

**Marijampoles futbola klubs "Sūduva"** () ir profesionāls Lietuvas futbola klubs no Marijampoles. Tas dibināts 1921. gadā un šobrīd spēlē Lietuvas čempionāta augstākajā — TOPLYGA.

Klubs A līgā spēlē kopš 2002. gada un no tās nekad nav izkritis. 2017. gadā pirmo reizi kļuva par Lietuvas čempioniem. Šis panākums tika atkārtots arī 2018. un 2019. gadā. Komanda ir trīs reizes ieguvusi Lietuvas kausu: 2006., 2009. un 2019. gadā.

Komandas krāsas ir baltā un sarkanā. Mājas spēles tas aizvada Marijampoles futbola arenas stadionā Marijampolē (ietilpība 6250 skatītāju).

Kopš 2020. gada maija klubu pārstāv Latvijas futbolisti Gļebs Kļuškins un Valērijs Šabala.

## Sasniegumi
* **[[Lietuvas futbola čempionāta A līga|Lietuvas A līga]]**
** Čempioni (3): 2017, 2018, 2019
** 2. vieta (4): 2007, 2010, 2020, 2021
** 3. vieta (5): 2005, 2009, 2011, 2012, 2016
* **Lietuvas kauss**
** Kausa ieguvēji (3): 2006, 2009, 2019
** Finālisti (4): 1976, 2002, 2016, 2020
* **Lietuvas superkauss**
** Kausa ieguvēji (4): 2009, 2018, 2019, 2022
** Finālisti (2): 2007, 2020

## Sezonas

## Sastāvs
: *Atjaunots .*

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 (-->  Raków Częstochowa)

 

 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 

## Latvieši
*  Aivars Emsis (2023–2024)
*  Klāvs Kramēns (2024)
*  Valērijs Šabala (2020)
*  Gļebs Kļuškins (2020)

## Atsauces

## Ārējās saites

*  
* FK Sūduva: Facebook 
* FK Sūduva: alyga.lt 
* FK Sūduva: Soccerway
* Globalsportsarchive
Vedējsekotājkopne

**Vedējsekotājkopne** ir vedējsekotājsistēmas veida datorsistēmas vai tīkla kopnes arhitektūra, kurā kāds mezgls (saukts par **kopnes vedēju**) kontrolē vienu vai vairākus mezglus (sauktus par **kopnes sekotājiem**). Datu pārraidi iniciē vedējs, sekotāji tikai atbild.
Ja datu pārraide sinhrona, vedējs nodrošina taktētāja funkcijas datu sūtīšanai abos virzienos.

Daļa vedējsekotājkopņu ļauj vedēja funkcijas veikt vairākiem mezgliem. Šādā **vairāku vedēju** (*multi-master*) sistēmā jābūt kopnes arbitrāžai, kas atrisina konfliktus, kad vairāki vedēji vienlaicīgi cenšas iegūt kontroli pār kopni. Vienlaikus vedēja režīmā var darboties tikai viens mezgls.

## Atsauces
Panther

***Panther*** (pilnais nosaukums: ), latviešu valodā dēvēts par "**Panteru**", bija nacistiskās Vācijas Otrā pasaules kara vidējā tipa tanks, kas no 1943. līdz 1945. gadam samērā aktīvi tika izmantots visās Eiropas karadarbības frontēs.

"Pantera" tika radīta kā atbilde tehniskajā ziņā labajam un spēcīgajam padomju *[[T-34]]* tankam, kas pēc vācu iebrukuma Padomju Savienībā regulāri sagādāja problēmas ikvienam vācu ražotajam tankam. Šī iemesla dēļ "Pantera" tika apbruņota ar 75 mm lielu lielgabalu un savam laikam labu optisko tālredzību, kas tādējādi tai deva lielisku iespēju trāpīt ikvienam pretinieka tankam no samērā liela attāluma. Par spīti šīm priekšrocībām "Panteras" bieži vien lūza un mehāniskās problēmas bija to lielākā vājība. Tomēr "Panteru" novērtē kā vienu no labākajiem Otrā pasaules kara tankiem.

Kopumā Otrā pasaules kara laikā vāciešiem izdevās saražot aptuveni 5508 "Panteras", no kurām 3740 bija pēdējā jeb *Panther Ausf. G* versija.

## Skatīt arī
* *[[T-34]]* — padomju vidējā tipa tanks.
* *[[Tiger I]]* — vācu smagā tipa tanks.
* *[[M4 Sherman]]* — amerikāņu vidējā tipa tanks.

## Atsauces un piezīmes

## Bibliogrāfija
* Chamberline, Peter; Doyle, Hilary L. *Encyclopedya of German Tanks of World War Two: A Complete Illustrated Dictionary of German Battle Tanks,Armoured Cars, Self-Propelled Guns and Semi-Track*. Cassell, 1999. pp. 222. 
* Green, Michael; Anderson, Thomas; Schulz, Frank. *German Tanks of World War II in Color*. Osceola, WI: MBI Publishing Company, 2000. pp. 96. 
* Hart, Stephen A. *Panther Medium Tank (1942–45)*. Oxford: Osprey Publishing, pp. 48. 
* White, Brian T. *German Tanks & Armored Vehicles, 1914–1945: Complete Specifications of All Models*. New York, NY: Arco Publishing Company, 1968. pp. 112. 

## Ārējās saites
Oliņas

**Oliņas** ir ciems Valmieras novada Plāņu pagastā. Atrodas pagasta ziemeļu daļā 26,4 km no pagasta centra Plāņiem, 29,2 km no novada centra Valmieras un 139,4 km no Rīgas.

Apdzīvotā vieta atrodas pie autoceļa V260 (Egļi–Oliņas–Bērzs), Gaujas upes labajā krastā.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Teodors Frīmens

**Teodors Kordija "Teds" Frīmens** (*Theodore Cordy "Ted" Freeman*; dzimis , miris ) bija ASV Gaisa spēku lidotājs, NASA astronauts. Gājis bojā treniņlidojumā.

Teodors Frīmens 1948. gadā iestājās Delavēras Universitātē. Pēc gada pārgāja studēt ASV Jūras kara flotes akadēmijā, kuru absolvēja 1953. gadā. Viņš dienēja Džordža aviobāzē Kalifornijā.
1960. gadā Mičiganas Universitātē Frīmens ieguva maģistra grādu aeronautikas inženierijā. Viņš tika pārcelts uz Edvardsa aviobāzi, kur izpildīja lidojumu izmēģinājumu aviotehnikas inženiera pienākumus un bija eksperimentālo lidojumu izmēģinājumu instruktors Aerokosmisko pētījumu pilotu skolā.

1963. gada oktobrī Teodors Frīmens tika uzņemts trešajā *NASA* astronautu grupā.

 Teodors Frīmens Elingtona aviobāzē (netālu no Hjūstonas) veica treniņlidojumu ar reaktīvo lidmašīnu *[[Northrop T-38 Talon|T-38]]*. Nolaišanās laikā, 460 m augstumā lidmašīna sadūrās ar zosu baru. Viens putns iekļuva dzinēja gaisa uztvērējā, un dzinējs noslāpa. Dažu sekunžu laikā lidmašīna nokrita, bet Frīmens nepaspēja katapultēties.

## Ārējās saites

* Johnson Space Center biography 
* Astronauts Memorial 
* Encyclopedia Astronautica 
* astronaut.ru
USA-273

***USA-273***, zināms arī kā ***SBIRS GEO-3***, ir ASV militārs pavadonis, *[[Space Based Infrared System]]* (*SBIRS*) ģeostacionārās orbītas (*GEO*) segmenta aparāts. Tas orbītā tika palaists 2017. gada janvārī ASV Gaisa spēku vajadzībām. Tas apgādāts ar infrasarkano sensoru un spējīgs uztvert starpkontinentālo ballistisko raķešu startus.

Kosmisko aparātu izgatavoja *[[Lockheed Martin]]* uz platformas *[[A2100M]]* bāzes. Instrumentus izgatavoja *[[Northrop Grumman]]*.

Pavadonis tika palaists  00:42 UTC ar nesējraķeti *[[Atlas V/401]]* (*AV-037*) no Kanaveralas zemesraga Gaisa spēku stacijas. 43 minūtes pēc starta *SBIRS GEO-3* atdalījās no pēdējās pakāpes un iegāja ģeostacionārajā pārejas orbītā.

## Atsauces

## Ārējās saites
* SBIRS-GEO 1, 2, 3, 4, 5, 6 Gunter Dirk Krebs
Egļupīte

**Egļupīte** var būt:

* Egļupīte - Gaujas pieteka
* Gaujas pietekas Egļupes cits nosaukums
* Tirziņas pietekas Egļupes nosaukums augštecē
* Ratnieku upes cits nosaukums
* Segliņu grāvja cits nosaukums

## Skat arī
*Egļupe
Džerijs Goldsmits

**Džeralds Kings "Džerijs" Goldsmits** (; dzimis , miris ) bija amerikāņu komponists un diriģents, pazīstams kā mūzikas autors vairāk nekā 300 kino un televīzijas filmām. Radījis mūziku no 1951. līdz 2004. gadam. Šajā laikā sešas reizes nominēts Grammy balvai, piecas reizes Emmy balvai, deviņas reizes Zelta globusa balvai, četras reizes BAFTA kino balvai un astoņpadsmit reizes Oskara balvai. Ieguvis vienu Oskaru - 1976. gadā par mūziku Ričarda Donera filmai *[[The Omen]]* un piecas *Emmy* balvas. Saņēmis arī Zelta avenes balvu par mūziku 1985. gada kinofilmai "".

## Ārējās saites

*Džerijs Goldsmits allmusic.com
Teodors Lihtenheins

**Teodors Lihtenheins** (; 1829. gadā Kēnigsberga —  Čikāga) bija Vācijas un ASV šahists.

## Biogrāfija
Piedzimis Austrumprūsijā. Šahu iemācījies spēlēt divpadsmit gadu vecumā, bet jau pēc sešiem gadiem kļuvis par Kēnigsbergas šaha kluba prezidentu. Studējis medicīnu, vēlāk iestājies dienestā Prūsijas armijā.

1851. gada novembrī ieradies ASV un nodarbojies ar tirdzniecību. 1856. gadā iestājies Ņujorkas šaha klubā un ātri kļuvis par vienu no tā vadošajiem biedriem. 1857. gadā 1. ASV šaha kongresā Ņujorkā ierindojies 3. vietā, uzvarot pirmajā kārtā toreizējo ASV šaha čempionu Čārlzu Henriju Stenliju ar 3:2, otrajā kārtā pieveicot Frederiku Perēnu ar 3:0, pusfinālā piekāpjoties Polam Morfijam ar ½:3½, un uzvarot Bendžaminu Rafaelu mačā par 3. vietu ar 3:0.

1858. gadā ticis ievēlēts par Ņujorkas šaha kluba prezidentu. 1860. gadu sākumā nospēlējis dažus mačus ar Ņujorkas vadošajiem šahistiem. Amerikas pilsoņu kara laikā cīnījies Ziemeļu pusē. Bijis majors 58. Ņujorkas brīvprātīgo pulkā, kā arī žurnāla *[[:en:Frank Leslie's Illustrated Newspaper|Frank Leslie's Illustrated Newspaper]]* korespondents.

## Atsauces

## Ārējās saites
Frederiks Perēns

**Frederiks Perēns** (;  Londona —  Ņujorka) bija ASV šahists.

## Biogrāfija
Piedzimis Anglijā šveiciešu ģimenē, bet 1845. gadā pārcēlies uz ASV. Divas reizes piedalījies ASV šaha kongresos: 1857. gadā Ņujorkā (uzvarējis Pols Morfijs) un 1874. gadā Čikāgā (uzvarējis Džordžs Makenzijs). 1859. gadā uzvarējis Ņujorkas šaha kluba turnīrā. 1850. gados bijis arī šī šaha kluba sekretārs. Mūža pēdējos gados bijis Bruklinas šaha kluba goda loceklis. Pēc profesijas bijis valodnieks un Prinstonas koledžas profesors.

## Atsauces

## Ārējās saites
Džeimss Tompsons

**Džeimss Tompsons** (;  Londona —  Ņujorka) bija ASV šahists.

## Biogrāfija
Piedzimis Anglijā, taču 1830. gados pārcēlies uz dzīvi ASV. 1839. gadā pievienojies Ņujorkas šaha klubam. Bijis viens no vadošajiem šī šaha kluba spēlētājiem. 1857. gadā Ņujorkā piedalījies 1. ASV šaha kongresā, kurā pirmajā kārtā zaudējis Polam Morfijam ar 0:3. Vēlākajos gados vēl vairākas reizes spēlējis ar Morfiju, taču visās reizēs cietis zaudējumus (1857, 1859, 1860), turklāt pēdējos mačos Morfijs devis priekšā savam pretiniekam zirdziņu. Piedalījies vairākos Ņujorkas šaha kluba turnīros. Mačos zaudējis Frederikam Perēnam (1854, 1857, 1859) un Džeimsam Leonardam (1861).

## Atsauces

## Ārējās saites